Tervisele ebasoodsat mõju avaldab      kvaliteedinõuetele mittevastav joogivesi,  mille peamisteks põhjusteks on inimtegevusest tingitud keemiline või bioloogiline saaste (maapinnast, reoveest ja õhust) ning loodusliku veeallika sobimatus joogiveeks. Tarbijale kvaliteetse joogivee tagamiseks on  oluline rakendada asjakohast veepuhastustehnoloogiat ja nõuetele vastavat veevarustussüsteemi. Saastunud joogivesi võib põhjustada kemikaalidele omaseid koheseid või hiljem avalduvaid mürgistusnähte, erinevate    nakkushaiguste levikut  ja muid terviseriske nagu mineraalide liig või  vaegus.